е наета от повече от едно земеделско стопанство, обикновено тя се причислява към земеделското стопанство, с което е свързана към референтната дата на изследването или което я е използвало за най-дълъг период през референтната година.
 CGNR 024
 -
 Съвместна обработка на земя или други начини на стопанисване
 Хектари ИЗП, която:
 а) се обработва съвместно, тоест стопанисва се съвместно от арендодателя и изполичаря въз основа на договор за съвместна обработка, сключен писмено или устно. Продуктите (икономически или физически) от споделеното използване на площта се разпределят между двете страни съгласно договореното;
 б) се стопанисва по други начини, които не са обхванати другаде в предходните позиции.
 CGNR 025
 -
 Земя за общо ползване
 Хектари ИЗП, която се ползва от земеделското стопанство, но не му принадлежи пряко, т.е. върху която се упражняват права на общо ползване.
 CGNR 026
 -
 Биологично земеделие
 Земеделското стопанство произвежда продукция в съответствие със земеделски практики, които отговарят на определен набор от стандарти и правила, посочени в i) Регламент (ЕО) No 834/2007 на Съвета
 7
 или Регламент (ЕС) 2018/848 на Европейския парламент и на Съвета
 8
 , или, когато е приложимо – в най-актуалната уредба, и ii) съответните национални изпълнителни норми за биологично производство.
 CGNR 027
 -
 Общ размер на ИЗП на земеделското стопанство, в което се прилагат производствени методи за биологично земеделие, сертифицирани съгласно националните норми или нормите на Европейския съюз
 Хектари ИЗП на земеделското стопанство, върху която прилаганият от стопанството производствен метод е напълно съобразен с принципите на биологичното производство, определено в i) Регламент (ЕО) No 834/2007 или Регламент (ЕС) 2018/848 или, когато е приложимо – в най-актуалната уредба, и ii) със съответните национални изпълнителни норми за сертифициране на биологичното производство.
 CGNR 028
 -
 Общ размер на ИЗП на земеделското стопанство, преминаващо към производствени методи за биологично земеделие, които следва да бъдат сертифицирани съгласно националните норми или нормите на Европейския съюз
 Хектари ИЗП на земеделското стопанство, върху която се прилагат методи за биологично земеделие при прехода от небиологично към биологично производство в рамките на определен период (период на преминаване към биологично земеделие), както този преход е определен в i) Регламент (ЕО) No 834/2007 или Регламент (ЕС) 2018/848, или, когато е приложимо – в най-актуалната уредба, и ii) в съответствие с националните изпълнителни норми за сертифициране на биологичното производство.
 CGNR 029
 -
 Участие в други схеми за сертифициране на екосъобразните практики
 Земеделското стопанство участва в национални или регионални схеми за сертифициране на екосъобразността, като посочените в член 43, параграф 2 и параграф 3, буква б) от Регламент (ЕС) No 1307/2013 или в приложение IX към него (настоящи схеми за сертифициране, еквивалентни на плащането за екологизиране по линия на ОСП) или, когато е приложимо – в най-актуалната уредба, и заявлението за субсидия е било прието.
 II. ПРОМЕНЛИВИ ЗА ЗЕМЯТА
 Общата площ на земеделското стопанство се състои от използваната земеделска площ (обработваема земя, постоянно затревени площи, трайни насаждения и градини за лично ползване) и друга земя на стопанството (неизползвани земеделски земи, залесени земи и други земи, некласифицирани другаде).
 Обявената площ при всяка позиция се нарича основна площ и обхваща физическата площ